CELEX: 62010TN0269
Language: fi
Date: 2010-06-14 00:00:00
Title: Asia T-269/10: Kanne 14.6.2010 — LIS v. komissio

28.8.2010   
            
            
               FI
            
            
               Euroopan unionin virallinen lehti
            
            
               C 234/42
            
         Kanne 14.6.2010 — LIS v. komissio
   (Asia T-269/10)
   ()
   2010/C 234/77
   Oikeudenkäyntikieli: saksa
   
      Asianosaiset
   
   
      Kantaja: LIS GmbH Licht Impex Service (Mettmann, Saksa) (edustaja: Rechtsanwalt K.-P. Langenkamp)
   
      Vastaaja: Euroopan komissio
   
      Vaatimukset
   
   
               —
            
            
               Komission 12.4.2010 tekemä päätös on kumottava SEUT 264 artiklan mukaisesti ja
            
         
               —
            
            
               komissio on velvoitettava korvaamaan unionin yleisen tuomioistuimen työjärjestyksen 87 artiklan 2 kohdan mukaisesti oikeudenkäyntikulut.
            
         
      Oikeudelliset perusteet ja pääasialliset perustelut
   
   Kantaja riitauttaa komission 12.4.2010 tekemän päätöksen K(2010) 2198 lopullinen, jolla komissio hylkäsi kantajan hakemukset niiden polkumyyntitullien palauttamisesta, joita maksettiin Kiinan kansantasavallasta peräisin olevien integroitujen elektronisten pienloistelamppujen tuonnista.
   Kantaja esittää kanteensa tueksi, että komissio ei ole asetuksen (EY) N:o 384/96 (1) 11 artiklan 8 kohtaa soveltaessaan ottanut huomioon tämän säännöksen tarkoitusta ja päämäärää eikä soveltanut loogisen päättelyn periaatteita.
   Tältä osin kantaja väittää muun muassa, että tässä tapauksessa ei ole koskaan ollut kyse polkumyynnistä, koska tuotantokustannukset ovat alhaisempia kuin maksettu vientihinta ja koska saksalainen yritys on tarjonnut myöhemmin samaa tuotetta alhaisemmalla kuin alkuperäisellä kiinalaisella vientihinnalla.
   Lisäksi kantaja esittää, että komissio ei ole ottanut huomioon sitä, että nämä tuotteet eivät ole toimenpiteissä tarkoitettuja tavanomaisia energiansäästölamppuja.
   Kantaja huomauttaa myös, että toisin kuin komissio väittää, Saksan tulliviranomaisten suorittamaa tuotteen luokittelua ei voida arvostella, koska ei ole olemassa mitään muuta luokitusnumeroa, jonka alle tämä tuote voisi kuulua.
   Tämän lisäksi komissio on jättänyt ottamatta huomioon sen, että yhteisössä ei ole ollut tässä tapauksessa koskaan vaaraa vahingosta, koska ainoastaan kantaja on markkinoinut tuotteita Euroopassa ja siten ei ole ollut olemassa mitään suojelun tarpeessa olevaa valmistajaa.
   Lopuksi kantaja toteaa, että sillä, että konkreettinen polkumyyntimarginaali ei ole poistunut, ei voi olla palautusvaatimuksen kannalta merkitystä; merkitystä on pikemminkin sillä, ettei tällaista polkumyyntimarginaalia ole koskaan ollut olemassa.
   
      (1)  Polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22.12.1995 annettu neuvoston asetus (EY) N:o 384/96 (EYVL L 56, s. 1).